מריון נסל

מריון נסל (באנגלית: Marion Nestle; נולדה ב-1936) היא פרופסור ומופקדת הקתדרה על-שם פולט גודארד ללימודי התזונה, ובריאות הציבור באוניברסיטת ניו יורק, במחלקה שהיא עמדה בראשה בשנים 1988–2003. תאריה כוללים דוקטורט בביולוגיה מולקולרית ותואר שני בתזונה לבריאות הציבור, שניהם מאוניברסיטת קליפורניה בברקלי. היא גם משמשת כפרופסור בחוג לסוציולוגיה באוניברסיטת ניו יורק ושימשה כפרופסור אורח למדעי התזונה באוניברסיטת קורנל.

ביוגרפיה
נסל נולדה למשפחה יהודית. קיבלה תואר ראשון מאוניברסיטת קליפורניה בברקלי, התקבלה לפי בטא קפא אחרי שלמדה בבית הספר שם בשנים 1954–1959. היא עשתה פוסט-דוקטורט בביוכימיה באוניברסיטת ברנדייס והצטרפה לפקולטה לביולוגיה. בשנים 1976–1986 היא כיהנה כעוזרת דיקן לביולוגיית האדם ולימדה תזונה בבית הספר לרפואה של אוניברסיטת קליפורניה בסן פרנסיסקו. בשנים 1986–1988 היא הייתה יועצת בכירה למדיניות התזונה במחלקה לבריאות ולשירותי הציבור ועורכת מדור התזונה והבריאות בכתב-העת The Surgeon General’s Report. היא עומדת בראש המועצה לתזונת הציבור באיגוד הלאומי למדיניות בריאות הציבור בארצות הברית. מחקריה בוחנים את ההשפעות המדעיות החברתיות והכלכליות של בחירת האוכל, השמנה, ובטיחות מזון, תוך שימת דגש על שיווק האוכל. היא כתבה מאמרים רבים בכתבי עת מדעיים והייתה המחברת או המחברת-שותפה של שבעה ספרים.

נסל כותבת טור על נושאי תזונה בעיתון San Francisco Chronicle, באתר foodpolitics.com, באתר Atlantic Food Channel ובטוויטר.

בשנים האחרונות הפך הבלוג שלה (Food Politics) למקור מידע לאנשים המבקשים לחשוב על המזון שלהם. מאז תחילת  מגפת הקורונה היא מפרסמת בו פוסטים הכוללים הפניות למקורות נוספים על משבר מערכות המזון הגלובליות בארצות הברית.

ביוני 2016 השתתפה נסל בכנס של הפורום הישראלי לתזונה בת קיימא, שהתקיים באוניברסיטת תל אביב.

ספרים שכתבה
 מה לאכול - איך לבחור מזון נכון ובריא במבוכי הסופרמרקט המודרני, תרגמה מאנגלית: נעמי כרמל. בהוצאת כנרת זמורה ביתן, 2007.

ספריה באנגלית
 Nutrition in Clinical Practice. Greenbrae, California: Jones Medical Publications. 1985. .
 Food Politics: How the Food Industry Influences Nutrition and Health. Berkeley: University of California Press. 2002. .
 Safe Food: Bacteria, Biotechnology, and Bioterrorism. Berkeley: University of California Press. 2003. .
 What to Eat. New York: North Point Press (Farrar, Straus and Giroux). 2006. pp. 611. .
 Pet Food Politics : The Chihuahua in the Coal Mine. Berkeley: University of California Press. 2008. pp. 219. .
 Safe Food: The Politics of Food Safety (Updated and expanded. ed.). Berkeley: University of California Press. 2010. .
 Feed Your Pet Right (1st Free Press trade pbk. ed. ed.). New York: Free Press/Simon & Schuster. 2010. pp. 376.
.
 Let's ask Marion : What You Need to Know about the Politices of Food, Nutrition and Health. Berkeley: University of California Press. 2020. pp. 216. 

קישורים חיצוניים




 פרופ' נסל ביקרה ב"וועדה לאסדרה של תזונה בריאה", במשרד הבריאות הישראלי

 מדיניות ופוליטיקה של המזון – סיכום הרצאה של פרופ’ מריון נסל בביקורה בארץ
 עמוד הבית של מריון נסל באתר אוניברסיטת ניו יורק



 אתר פוליטיקת האוכל 
 מריון נסל, "פוליטיקת האוכל: כיצד תעשיית האוכל משפיעה על תזונתנו ובריאותנו" באתר פוליטיקת האוכל
 מריון נסל, סקירת ספרי תזונה באתר פוליטיקת האוכל
 מריון נסל, "מה לאכול: מדריך צעד אחר צעד לבחירות מזון נבונות ואכילה טובה באתר פוליטיקת האוכל

הערות שוליים

קטגוריה:סגל אוניברסיטת ניו יורק
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:מדעניות יהודיות אמריקאיות
קטגוריה:אמריקאיות שנולדו ב-1936
קטגוריה:אמריקאים שנולדו ב-1936